Document ID: 31995R0356

31995R0356
L 041/3
SLUŽBENI LIST EUROPSKE UNIJE
20.02.1995.
UREDBA VIJEĆA (EZ) br. 356/95
od 20. veljače 1995.
o izmjeni Uredbe (EZ) br. 3286/94 o utvrđivanju postupaka Zajednice u području zajedničke trgovinske politike kako bi se osiguralo ostvarivanje prava Zajednice prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (WTO)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, posebno njegov članak 113.,
uzimajući u obzir prijedlog Komisije,
budući da je Uredbom (EZ) br. 3286/94 (1) Vijeće usvojilo postupke Zajednice kako bi osiguralo ostvarivanje prava Zajednice prema međunarodnim trgovinskim pravilima;
budući da je člankom 15. stavkom 2. Uredbe (EZ) br. 3286/94 stavljena izvan snage Uredba Vijeća (EEZ) br. 2641/84 od 17. rujna 1984. o jačanju zajedničke trgovinske politike posebno s obzirom na zaštitu od nedopuštene trgovinske prakse (2);
budući da se na temelju članka 16. stavka 1. Uredba (EZ) br. 3286/94 primjenjuje na postupke pokrenute nakon 1. siječnja 1995.;
budući da je stoga primjereno izmijeniti članak 15. stavak 2. i članak 16. stavak 1. Uredbe (EZ) br. 3286/94 kako bi se jasno navelo da se Uredba (EZ) br. 3286/94 također primjenjuje i na one postupke koji su 1. siječnja 1995. još u tijeku, ali u odnosu na koje je završen ispitni postupak Zajednice,
DONIJELO JE OVU UREDBU:
Članak 1.
Uredba (EZ) br. 3286/94 mijenja se kako slijedi:
1.
Članak 15. stavak 2. zamjenjuje se sljedećim:
„2. Ovime se stavlja izvan snage Uredba (EEZ) br. 2641/84. Upućivanja na Uredbu koja je stavljena izvan snage tumače se, prema potrebi, kao upućivanja na ovu Uredbu.”
2.
Članak 16. zamjenjuje se sljedećim:
„Članak 16.
Stupanje na snagu
Ova Uredba stupa na snagu 1. siječnja 1995.
Primjenjuje se na postupke pokrenute nakon tog datuma kao i na postupke u tijeku na taj datum, a u pogledu kojih je ispitni postupak Zajednice završen.”
Članak 2.
Ova Uredba stupa na snagu sljedeći dan od dana objave u Službenom listu Europskih zajednica.
Primjenjuje se od 1. siječnja 1995.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. veljače 1995.

Labels: 3
4
5